**RÄPINA SPORDIKOOL**

**HOOLEKOGU KOOSOLEK**

**Protokoll nr 3/2018**

Räpina 27. september 2018

**Koht**: Räpina Spordikool, Räpina ÜG võimla

**Osalesid**: hoolekogu esimees Meelis Tarros, hoolekogu liikmed Kerttu Galka, Heldur Hüdsi, Mari Kala, Ester Lemats, Anu-Cristine Tokko, spordikooli direktor Ants Järv.

Ei osalenud, teatasid: Peeter Sibul (volitus M. Tarros), Vendu Suurmann (volitus M. Tarros)

**Koosolekut juhatas**: M. Tarros, A. Järv

**Protokollija**: hoolekogu liige Anu-Cristine Tokko

**PÄEVAKORD**

1. **Räpina Spordikooli 2019. aasta eelarve projekt**
2. **Hoolekogu esimehe valimine**
3. **Kergejõustikutreeneri konkursist**
4. **Muud küsimused**

**1. Räpina Spordikooli 2019. aasta eelarve projekt**

Spordikooli direktor andis ülevaate asutuse 2019. aasta eelarve projektist. Hoolekogu võttis info teadmiseks.

**Arutelu**: Võtta prioriteediks ka huvikooli õpetajate/treenerite palgataseme tõstmine võrdseks üldhariduskooli õpetaja palga alammääraga.

Spordikool tegeleb õpilaste motiveerimisega spordikooli astumiseks, alustades spordikooli tutvustamist juba eelkooliealistele lastele ning algklassidele (treenib K. Karsna).

**2. Hoolekogu esimehe valimine**

Hoolekogu liige P. Sibul seadis esimehe kandidaadina üles hoolekogu senise esimehe M. Tarrose. Rohkem kandidaate üles ei seatud.

Hoolekogu liikmed olid nõus, et hoolekogu esimehena jätkab Meelis Tarros.

**3. Kergejõustikutreeneri konkursist**

Spordikooli direktor andis ülevaate kergejõustikutreeneri leidmise protsessist.

Töökuulutus kergejõustikutreeneri otsimiseks oli üleval terve suve. Huvi tunti kuulutuse suhtes harva. Kandideerijaid ei olnud.

Räpina Spordikooli vilistlane Kert Hüdsi alustas kergejõustiku treenerina käesoleva õppeaasta alguses. Seni on tema treeningute kohta leidunud ainult kiidusõnu. K. Hüdsiga on sõlmitud üheaastane tööleping, mida pooltele sobivuse korral pikendatakse.

**4. Muud küsimused**

Arutelul olid järgmised teemad:

1) Õpilastele pakutakse palju eripalgelist huvitegevust, nii et tihtipeale on neil raske valikut teha. Koostöös Räpina Muusikakooliga on saavutatud graafikute osas ka kompromisse.

2) Purjetamisring – A.-C. Tokko andis ülevaate hetkeseisust: käimas on arutelu Eesti Noorsootöö Keskusega purjeringi vahendite soetamise osas (mida tohib, mida mitte).

3) Staadioni rajamine – komistuskivid, arengud.

Meelis Tarros

*(allkirjastatud digitaalselt)*

hoolekogu esimees Anu-Cristine Tokko

*(allkirjastatud digitaalselt)*

protokollija